钦定古今图书集成/理学汇编/文学典/第060卷 > 郑史
## 钦定古今图书集成/理学汇编/文学典/第060卷 > 郑史

按《江西通志》：“郑史，字惟直，宜春人。开成元年进士，为
《易》学博士，积官永州刺史。有赋百篇，亡。又有诗十二
首，见《宜阳集》。子谷。”

===郑谷===按：《全唐诗话》：谷字若愚，袁州人，故永州刺史之子。幼
年，司空图与刺史同院，见而奇之曰：“曾吟得丈丈诗
否？”曰：“吟得。”“‘‘莫有病否’？曰：‘丈丈《曲江晚望》断篇云：‘村南
斜日闲回首，一对鸳鸯落渡头’。即深意矣’。司空叹惜，
抚背曰：‘当为一代风骚主’。乾宁中，为都官郎中，卒于
家’。谷自叙云：‘故许昌薛尚书能为都官郎中。后数年’”，
建州李员外自宪府内弹拜都官员外，皆一时“骚雅
宗师”，都官之曹，振盛于此。余早受知，今沗此官复是
正秩，何以相继前贤耶？

按《江西通志》：“郑谷，字守愚，颖悟绝伦，七岁能诗。侍郎
司空图尝与谷父史同院，见谷，奇之曰：‘当为一代风
骚主’。”光启三年，中进士第。始为京兆府鄠县尉，后为
拾遗补阙，当时正人多称之。乾宁四年，以都官郎中
退居于仰山东庄之书堂，自编其集曰《云台篇》，传于
世。其咏鹧鸪诗尤工，号《郑鹧鸪》。